חברות (סדרת טלוויזיה)

חברות היא קומדיית מצבים ישראלית ששודרה 24 באפריל 2013 בערוץ עשר והחל מ-2019 משודרת ברשת 13 בשידורים חוזרים בהפקת יואב גרוס הפקות.

בספטמבר 2014 זכתה התוכנית בפרס "ורד הזהב" (Rose d'or). כמו כן נמכר פורמט הסדרה לערוץ TF1 של צרפת. הסדרה נמכרה גם לרשת CBS. ב-2021 הפורמט נמכר גם לערוץ 4 הבריטי שמייצרת עיבוד חדש לסדרה תחת השם "Little Mom" .

העונה השנייה עלתה לשידור ב-6 ביוני 2015 והסתיימה ב-5 בספטמבר באותה שנה. ביולי 2015 לאור הצלחת הסדרה, אישר ערוץ 10 הפקת עונה שלישית לסדרה ועלתה לשידור ב-25 ביוני 2017 והסתיימה ב-17 בספטמבר 2017. העונה הרביעית עלתה לשידור שידור ב-24 ביוני 2018 והסתיימה ב-27 באוגוסט 2018. ב-2020 החל שידור הסדרה בערוץ ההומור, ובערוץ Hot Comedy Central ב-HOT.

רקע כללי
הסדרה מתארת את חייהן של ארבע חברות טובות: נועה (ליטל שוורץ), פזית (לירית בלבן), ורד (לירון וייסמן) ושני (מגי אזרזר) הרווקה היחידה מבין חבורת הבנות, שאת רוב זמנן מבלות בגינה הציבורית עם ילדיהן. הסדרה מציגה בצורה קומית את חייהן וחיי הסובבים אותן.

דמויות

דמויות ראשיות
נועה שלם (גולדמן) (ליטל שוורץ): נשואה לארז ואמא לשתי בנות בשם ליה ומיקה. עובדת כשחקנית בהצגות ילדים. בתם של אתי ורפאל גולדמן. חברתן הטובה של שני, פזית וורד. בסוף העונה השנייה נכנסת להריון ובתחילת העונה השלישית יולדת את בתה השנייה, מיקה.
פזית חכם (בקשי) (לירית בלבן): חברתן של נועה וורד. נשואה לניסים, ולהם שלושה ילדים: ענבל, יובל והרצל. אחות של בועז. פזית עקרת בית, המרעיפה על ילדיה אהבה ודואגת לצרכיהם ללא יומרות מיוחדות.
שני שחר (מגי אזרזר): חברת ילדות של נועה. רווקה אשר מרבה לצאת לדייטים לא מוצלחים. בתם הבכורה של רוחל'ה ואיסר. שני עובדת בתור שוטרת, זאת כתוצאה מהתערבות שלה ושל נועה.
ורד בקשי-אליגון (לירון וייסמן): חברתן של נועה ופזית, אמא של אגם. לרוב היא מתפארת בעבודתה כעורכת דין, במשפחתה ובעצמה. מזלזלת בנועה. שונה מאוד מפזית גיסתה בשאפתנות שלה ובמיעוט רגשות אך הן מסתדרות יחד כחברות. נשואה לבועז אחיה של פזית.  בסוף העונה הרביעית היא מתמודדת עם טיפולי פוריות שגורמים לה להשתנות ולבסוף מתעברת בהריון עם תאומים.

דמויות נוספות
ארז שלם (קובי מימון): בעלה של נועה, לשניים שתי בנות בשם ליה ומיקה. עובד בחברת סאונד.
ניסים חכם (קובי מאור): בעל מאפיה. נשוי לפזית, ולהם 3 ילדים: ענבל, יובל והרצל.
ליה שלם (שחר שמולביץ'): בתם הבכורה של נועה וארז. ואחותה הגדולה של מיקה. ליה משתנה בהדרגתיות על פי העונה: בעונה הראשונה ובעונה השנייה היא בגן, ובעונה השלישית היא לומדת בכיתה א'.
אתי "אתק'ה" גולדמן (חני נחמיאס) (עונות 2–4): אמא של נועה וסבתא של ליה ומיקה.
רפאל "רפי" גולדמן (דב רייזר) (עונות 2–4): אבא של נועה וסבא של ליה ומיקה.
"רוחל'ה" שחר (אודיה קורן): אמן של שני ותמר, אשתו של איסר.
איסר שחר (שלום שמואלוב): אביהן של שני ותמר. בעלה של רוחל'ה.
ברטה (דינה דורון): סבתה של שני. לא מחבבת את שני ומעדיפה את נכדתה השנייה תמר על פניה. בת זוגו של קלמן בעונה השנייה.
ענבל חכם (שני אביב): בתם הבכורה של פזית וניסים. אחותם הגדולה של יובל והרצל.
יובל חכם (בנימין שובה): בנם האמצעי של פזית וניסים, אחיהם של ענבל והרצל.
בועז בקשי-אליגון (עידו מוסרי) (עונה 2, 4): אחיה הצעיר של פזית. בעלה של ורד ואביה של אגם.
מלכה שלם (רינה פדווה) (עונה 1): אמו של ארז.
עזרא בקשי (קובי פשה) (עונה 2): אביהם של פזית ובועז. בעלה של זמירה.
זמירה בקשי (שפרה מילשטיין) (עונה 2): אמם של בועז ופזית. אשתו של עזרא.
הרצל חכם (תמיר אריכא עונה 2 אורח) (איתמר גניש) עונה 3) (ליאם צרפתי) (עונה 4): בנם של ניסים ופזית ואחיהם של ענבל ויובל.
בורקס (אסי) (רמי קאשי): שוטר שעובד עם שני במשטרה ומחזר אחריה.
תמר שחר (ברקת מופקדי) (עונות 1, 3-4): אחותה הקטנה של שני. בתם הקטנה של רוחל'ה ויזהר והבת המועדפת עליהם, בסוף העונה הראשונה מתחתנת. מתגרשת מבעלה בעונה 3 ולאחר מכן בזוגיות בעונה 4 מתחתנת ולאחר מכן יולדת.
אביגיל (אודליה מורה-מטלון) (עונה 1): הגננת של ליה, בתם של נועה וארז.
אילנה (אסתי זקהיים) (עונה 1): הגננת של יובל, בנם של פזית וניסים.
אמיר (טום באום) (עונה 2): הספר של שני.
מיקה שלם: בתם הקטנה של נועה וארז ואחותה הקטנה של ליה.
סיגל (עדי חבשוש) (עונה 4): הגננת של הרצל - בנם של פזית וניסים.
משיח (אמיתי יעיש בן אוזיליו): מפקד המשטרה.

ביקורת
יום לאחר שידור הפרק הראשון סדרה, פורסם בוואלה כי . ובהמשך הכתבה נכתב גם כי . בווינט פרסמו כי הסדרה היא .

גם בעלייתה של העונה השנייה, זכתה הסדרה לביקורות טובות באתר nrg כשנכתב  ולפני כן מוסיפים ש.

שידור הסדרה 
העונה הראשונה עלתה לשידור ב-24 באפריל 2013, ושודרה בימי רביעי בשעה 22:00. פרק הבכורה זכה ל-17.5% אחוזי רייטינג. ב-6 ביוני 2013 עברה לשדר בימי חמישי. ממוצע העונה הראשונה היה 10.15% אחוזים. העונה השנייה עלתה ב-6 ביוני 2015 ושודרה במוצאי שבת בשעה 22:15. פרק הפתיחה זכה ל-15.7% אחוזי רייטינג. העונה השלישית עלתה לשידור ב-25 ביוני 2017.

קישורים חיצוניים

חברות, באתר החדשות 13 (לשעבר ערוץ עשר)

הערות שוליים

ערוץ עשר: תוכניות וסדרות
סדרות טלוויזיה ישראליות שעלו לשידור בשנות ה-2010
קומדיות מצבים ישראליות
קומדיות משפחתיות ישראליות